Ad nuɣal ar yimɣi niḍen iwumi qqaren magraman, déjà dagi lmaɛna n wawal d imɣi yettmagaren aman.Mageraman awal-agi s timad-is d awal uddis (c’est un mot composé), mager-aman d imɣi i yettmagaren aman s lmaɛna-is imeqqi-d deg waman, imeqqi-d di lexla deg umkan i deg llan waman d tasmuḍi mliḥ, deg imukan anda yella d ttra, ṣafi yesɛa aman uksar. Azal-is yelha i uqraḥ n tɛebbudt, abzag d uqraḥ n yiḍarren daɣen-nni aqraḥ n uzagur d waṭtan n ufunzer. Imɣi wayeḍ tura akarmus neɣ lkarmus d asafer n tujjya, ur yesɛi ara tallit melmi i teẓziḍ ad tafeḍ yemɣi, amur ameqqran yeṭtafer akal n uẓru, iḥemmel aṭas itij, safi nukkni di tama-agi nneɣ yeqwa ukermus. Imɣi-agi yesɛa isennanen d iɣezzfanen deg uḥbul-is, takarmust ar daxel tawraɣt, meḥsub lkarmus mi ara yeww, ma ur tewwi ara mazal-it d azegzaw.